



ИНФОРМАЦИЈА ЗА ПРИЈАВЉИВАЊЕ НА Е-ОБУКУ

***„РОДНА РАВНОПРАВНОСТ НА ЛОКАЛНОМ НИВОУ“***

*Обука на даљину намењена представницима локалних самоуправа као подршка за оснаживање капацитета за усвајање и спровођење принципа родне равноправности* *у свакодневној пракси .*

**Шта је е-oбука?**

* Стална конференција градова и општина (СКГО) је развила платформу за једноставно и доступно електронско учење уз подршку и коришћење интернета и рачунара у смислу „било када, на било ком месту, уз било који ритам учења”, омогућавајући потпуно прилагођавање кориснику и лак приступ садржају и материјалима у флексибилним оквирима.
* Пријавом на е-oбуку, учесници добијају инфо-материјал и на свом рачунару и у времену када њима одговара, могу да га обраде.
* Учесницима је потребан: рачунар, приступ интернету и елементарно познавање рада на рачунару.
* За сва евентуална техничка питања у вези са учествовањем и коришћењем ове електронске платформе, администраторски тим СКГО је учесницима на располагању током целе обуке.

**Које су користи учествовања на оваквој обуци?**

* Учесницима који успешно заврше ову обуку, односно одговоре на тестове и задатке у оквиру сваке од 9 лекција, СКГО ће издати сертификат.
* На е-oбуци се у лекцијама разрађују теме по кључним областима од важности за примену и унапређење поступања локалних самоуправа у складу са принципима родне равноправности. Циљ ове електронске обуке је да јача капацитете запослених у стицању знања, и вештина за институционално поступање у области родне равноправности на ефикасан и ефективан начин. У питању су лекције: Основни појмови у родној равноправности: Род и пол; Родне улоге и родна равноправност, Дискриминација; Национални законски и стратешки оквир за родну равноправност; Међународне обавезе у области родне равноправности; Домаћа политика родне равноправности; Институционални механизми за спровођење политике једнаких могућности; Начини и методе укључивања перспективе родне равноправности у јавне политике (gender mainstreaming); Улога родно одговорног буџета у планирању политика; Улога локалне самоуправе у остваривању принципа родне равноправности; Примери добре праксе примене родне равноправности у разним областима.
* После сваке лекције на евентуална питања учесника ће одговарати најпозванији стручњаци који су и приредили материјал за е-обуку.
* Главни извори који су коришћени у креирању инфо-материјала/наставних текстова су практикуми и релевантни прописи, коментари закона и подзаконских аката, као и друга стручна литература прилагођена за запослене у јединицама локалне самоуправе.

**Колико траје и како изгледа учешће на овој обуци?**

* Е-обука почиње у четвртак, 14. новембра и траје до недеље, 15. децембра 2019. године.
* Свака од 9 лекција има око 15 страна прилагођеног информативно-наставног материјала за који је потребно издвојити до један сат.
* За сваку лекцију је предвиђен и мали тест или задатак који се ради уз менторску подршку искусних стручњака у области родне равноправности.
* Свака нова лекција се отвара након два-три радна дана и остаје отворена и доступна, као и све претходне лекције, до краја е-обуке.
* Учесницима је уз сваку лекцију доступна база релевантних прописа и додатне литературе.

**Коме је намењено и како постати учесник?**

* Ова е-обука је намењена представницима ЈЛС као подршка за оснаживање њихових капацитета за усвајање и спровођење принципа родне равноправности у свакодневној пракси.
* Ова е-обука **за представнике градова и општина се неће наплаћивати**, иако су за њено креирање и одржавање била неопходна значајна средства обезбеђена у оквиру оквиру Пројекта „Подршка успостављању принципа добре управе, са нагласком на локалну самоуправу“, а који спроводи Стална конференција градова и општина- Савез градова и општина, а подржава Организација за европску безбедност и сарадњу Мисија у Србији (ОЕБС).
* На пратећем пријавном формулару са потписом градоначелника, односно председника општине или другог овлашћеног лица, шаљу се у СКГО неопходни подаци представника ЈЛС за учешће на е-обуци: име и презиме запосленог, функција, мобилни телефон и јединствена и функционална и-мејл адреса – приватна или службена, која ће бити везана за његов или њен лични профил на СКГО Платформи за електронску обуку. Потребно је послати попуњени Пријавни формулар из прилога на адресу **natasa.okilj@skgo.org** најкасније **до уторка, 12. новембра, у 14 часова** на следећи начин:
	1. скенираној верзији са потписом овлашћеног лица, **као и**
	2. електронској верзији (попуњен MS Word документ са неопходним подацима).
* С обзиром на то да је број места на овој обуци лимитиран, СКГО задржава право, у случају већег интересовања и броја пријава, да одобри равномерно присуство представника свих ЈЛС – о чему ће сви пријављени бити благовремено обавештени.
* СКГО систем администратор е-обуке мејлом јавља учесницима све додатне информације у вези са пријавом на е-платформу СКГО (преко које се похађа обука): корисничко име, лозинка, упутство за коришћење и рад на е-обуци.
* Учесници е-обуке би требало да *присуствују* **иницијалном једнодневном скупу поводом** *почетка е-обуке на којој ће добити основне информације о програму обуке и начину рада , као и коришћења СКГО платформе за учење на даљину.* ***Овај скуп ће се одржати* у Београду у среду, 13. новембра, са почетком у 10:30 часова.** Детаљна агенда и место одржавања ће свим пријављеним учесницима бити прослеђена благовремено пре скупа на дату и-мејл адресу. Сви учесници, укључујући и оне који не буду у прилици да дођу на свечано отварање е-обуке, добиће записник са свим релевантним информацијама са овог скупа.
* СКГО не рефундира путне трошкове за овај састанак.

*За све додатне информације се можете обратити Наташи Окиљ,*

*саветници за родну равноправност и антидискриминацију, путем мејла на* *natasa.okilj@skgo.org* *.*